Il-ġimgħa l-oħra attendejt għall-forum ċiviku organizzat mill-uffiċċju tal-Parlament Ewropew f'Malta dwar l-idea ta' Gżira ekoloġika. Ġa ktibt f'dan il- dwar is-suġġett iżda naħseb li jkun utli li nikteb iktar. L-idea ta' Għawdex bħala gżira ekologika nibtet waqt żjara tal-Ministru tal-Ambjent Taljan u ġiet inkluża fil-manifest elettorali tal-AD għal Għawdex. ħoġbot lill-PN ukoll għax inkludiha fil-programm elettorali tiegħu. żewġ artikli dwar dan il-forum Tajjeb li nitkellmu iktar dwar xi jfisser li Għawdex ikun gżira ekoloġika. Fi ftit kliem ifisser li l-ħidma kollha li ssir f'Għawdex tkun organizzata b'mod li din tagħmel l-inqas impatt possibli fuq l-eko-sistema. Allura tfisser, fost oħrajn li : jsir sforz biex jiġi ġġenerat l-ikbar ammont possibli ta' enerġija minn sorsi li jiġġeddu, mix-xemx, mir-riħ, mill-iskart, mill-ħmieġ tal-annimali bħall-baqar u l-ħnieżer ......... li naħżnu u nużaw l-ilma tax-xita bil-għaqal u b'hekk nevitaw li nużaw iktar mill-ilma tal-pjan, isir iktar investiment biex bħala riżultat tal-proċess tat-tisfija tad-drenaġġ l-ilma riżultanti jkun jista' jerġa' jintuża, nnaqqsu t-tniġġiż tal-arja billi nnaqqsu l-użu ta' karozzi privati, illi nużaw it-trasport pubbliku u mezzi alternattivi ta' transport bħall- , kif ukoll transport li jaħdem bl-elettriku, biex (d) u (e) jkunu possibli jeħtieġ riforma tat-trasport pubbliku f'Għawdex biex dan issibu f'kull ħin u mhux kif inhu bħalissa, jkun hemm fit-toroq kollha, li tkun inkoraġġita l-biedja organika, i) li napprezzaw iktar il-valur tal-biodiversita', j) li nnaqqsu l-iskart li niġġeneraw, u li dak iġġenerat nagħmlu ħilitna biex nirriċiklawh – inkluż li nipproduċu enerġija elettrika minnu fejn possibli, insibu użu għall-bini li għandna vojt flok ma nħallu iktar art tinbena, niżviluppaw l-eko-turiżmu, ma jkunux inkoraġġiti proġetti li huma ta' ħsara ambjentali u dan f'isem żvilupp dubjuż bħal dak ta' Ħondoq ir-Rummien, nużaw taxi ambjentali biex ikun inkoraġġit li jkun hemm bdil ta' attitudnijiet. Hemm ħafna affarijiet li jista' jagħmilhom il-Gvern. Ħafna oħrajn li rridu nagħmluhom aħna. Kull wieħed minna. Pero' huma kollha affarijiet li jridu jsiru. L-ewwel f'Għawdex imbagħad f'Malta ukoll. Nittama biss li jkun hemm il-volonta' li jsir dak kollu li hu meħtieġ.
Għawdex : Gżira ekoloġika (2)